cyanic-selkie/wikianc huggingface dataset:
ไอเลิฟอะเรนนีไนต์
ประวัติของเพลง
แรบบิตต์ เป็นคนชอบเก็บเทปเก่า ๆ ไว้ในห้องใต้ดินของบ้านเขาอยู่แล้ว มีอยู่วันหนึ่งในปี ค.ศ. 1980 เขาก็ได้รื้อเทปเก่า ๆ นั้น และได้พบเพลงหนึ่งที่เขาแต่งในคืนวันฝนตก ราวปี ค.ศ. 1968 เมื่อเขาฟังเพลงเสียงแตก ๆ เพียงแค่ 6 วินาที ภาพในอดีตในสมองเขาก็ทำให้เขาย้อนเวลาไปในวันนั้นในวันนั้นของปี ค.ศ. 1968 เขานั่งอยู่ในอพาร์ตเมนต์เล็ก ๆ นั่งมองออกนอกหน้าต่างไป ในเวลาตี 1 มองดูฝนตกลงมา โดยเขาฮัมเพลงลงในเทปว่า 'I love a rainy night, I love a rainy night' กลับมาอีก 12 ปีต่อมา เขาก็นำมาแต่งเพลงต่อจนจบ กับคู่หู เอเวน สตีเวนส์และเดวิด มัลลอย
สโมสรฟุตซอลดีพียู ทาวน์
สโมสรฟุตซอลดีพียู ทาวน์ เป็นสโมสรฟุตซอลในประเทศไทย ตั้งอยู่ในกรุงเทพมหานคร ปัจจุบันเล่นอยู่ในฟุตซอลไทยลีก 2 โดยได้รับการโอนสิทธิ์มาจากสโมสรฟุตซอลภูเก็ต ยูไนเต็ด โดยได้มีการเทคโอเวอร์ทีมและเป็นชื่อเป็นสโมสรฟุตซอลบางกอก ซิตี้ ใน พ.ศ. 2559
ต่อมาใน พ.ศ. 2565 บางกอก ซิตี้ ได้มอบสิทธิ์ทำทีมให้กับมหาวิทยาลัยธุรกิจบัณฑิตย์ และเปลี่ยนชื่อเป็นสโมสรฟุตซอลดีพียู ทาวน์
ผู้เล่นชุดปัจจุบัน
1. พงษ์พันธ์ ติยาภรณ์ชัย / ผู้รักษาประตู 2. กิตติพงษ์ โพธิ์ชัย / ตัวรับ 3. จักรพล ศรีนารา / ตัวเป้า 5. พู่กัน โด่งดัง / ตัวข้าง 7. พงศ์สิริ จงตั้งสัจกุล / ตัวข้าง 8. มนัส บู่ทอง / ตัวข้าง 10. นที ธุศิริ / ตัวเป้า 12. กวิน ดิลกธนาเลิศ / ผู้รักษาประตู 14. ปุรเชษฐ์ นวลวิจิตร / ตัวเป้า 15. ภาณุวัฒน์ นวลศรีไพร / ผู้รักษาประตู 17. ณัฐนนท์ พัวตะมะ / ตัวเป้า 18. เดชภาคิน พุทธานันท์ / ตัวข้าง 21. ธีระพงษ์ จันสกุลวิบูลย์ / ตัวรับ 25. ชาคริต โล่ห์เพชรรัตน์ / ตัวข้าง 30. รัชชานนท์ ใบเตย / ผู้รักษาประตู 32. เกียรติยศ แฉล้มเขตร์ / ตัวข้าง 34. จิรสิน กิ้มเส็ง / ตัวข้าง 77. ภาสกรณ์ สกลวารี / ตัวรับและตัวข้าง 99. วิวัฒน์ ศรียานงค์ / ตัวข้าง
ออสโซบูโก
ออสโซบูโก (ossobuco, ) เป็นอาหารอิตาลีที่มีต้นกำเนิดในเมืองมิลาน ปรุงจากเนื้อวัวส่วนน่องหรือเนื้อน่องลายตัดตามขวาง นำมาคลุกแป้งแล้วทอดให้พอสุก จากนั้นนำไปอบพร้อมน้ำซุป ที่ทำจากหอมหัวใหญ่ แคร์รอต ใบไทม์ กระเทียม โรสแมรี มะเขือเทศ และไวน์แดง กินกับรีซอตโต ชนิด Risotto alla milanese ออสโซบูโกมีสองแบบ แบบสมัยใหม่ใส่มะเขือเทศ แต่แบบดั้งเดิมไม่ใส่ แบบที่เก่ากว่า เรียก ossobuco in bianco จะแต่งกลิ่นด้วยอบเชย ใบเบย์ แบบสมัยใหม่เป็นที่นิยมที่สุด
ออสโซบูโกเป็นภาษาอิตาลี แปลว่ากระดูกที่มีช่อง (osso กระดูก, buco ช่อง) ซึ่งเป็นการอ้างถึงรูปร่างของน่องวัวเมื่อตัดตามขวาง
ดวงตาวัฏสงสาร
ดวงตาวัฏสงสาร (ดวงตาแห่งการเวียนว่ายตายเกิด) เป็นความสามารถของโรคุโด มุคุโร ตัวละครจากการ์ตูนญี่ปุ่นเรื่อง ครูพิเศษจอมป่วน REBORN!รีบอร์น
ความสามารถ
ดวงตาวัฏสงสารของมุคุโร มีความสามารถ 6 ความสามารถแตกต่างกัน ซึ่งแยกเป็น 6 พิภพ ได้แก่
บทบาท
มุคุโรได้ดวงตานี้มาตอนที่เขายังเป็นเด็ก เขาถูกจับไปทดลองเกี่ยวกับดวงตาวัฏสงสารนี้ แต่พวกนักทดลองก็ไม่สามารถควบคุมพลังของมุคุโรได้ มุคุโร่สามารถใช้ดวงตาวัฏสงสารได้อย่างรวดเร็วหลังจากเสร็จจากการผ่าตัดดวงตา เขาฆ่านักทดลองทุกคนที่อยู่ที่นั่น หลังจากนั้นไม่นาน มุคุโรก็ได้พบกับ เคน และ จิงุสะ เด็กที่ถูกจับมาทดลองเช่นกัน จากนั้น 2 คนนี้ก็ติดตามมุคุโรไปตลอดจนถึงเนื้อเรื่องภาค "โกคุโย"
จักรพรรดิเดซิอัส
จักรพรรดิเดซิอัส (201 – มิถุนายน 251) จักรพรรดิโรมัน จาก ค.ศ. 249 ถึง 251 ในปีสุดท้ายแห่งรัชสมัยพระองค์ปกครองร่วมกับพระราชโอรสคือ จักรพรรดิเฮแร็นนิอุส แอตรุสกุส กระทั่งทั้งสองพระองค์เสด็จสวรรคตในการรบใน ยุทธการที่เอบริตุส
ดวงตาวัฏสงสาร
บทบาท
เมื่อมุคุโรได้พ่ายแพ้ให้กับสึนะ มุคุโร เคน และ จิกุสะ ก็ถูกผู้คุมคุกวีดีเช่จับตัวไป มุคุโรได้ใช้ตนเองเป็นตัวล่อ เพื่อให้เคนและจิกุสะหนีไป หลังจากนั้นจึงทำให้มุคุโรถูกจับตัวไปขังไว้ในคุกวีดีเช่ แต่มุคุโรยังคงสามารถใช้พลังของดวงตาวัฏสงสารได้อยู่ ระหว่างที่เขากำลังเดินเล่นในภาพลวงตา เขาก็ได้เจอกับ นางิ เด็กสาวที่ประสบอุบัติเหตุ ทำให้เธอเสียตาข้างขวา และ อวัยวะที่ท้องบางส่วนไป เมื่อนางิกำลังจะตายนั้น มุคุโรก็ได้ปรากฏกายขึ้นต่อหน้าเธอ และให้ข้อเสนอกับเธอว่า เขาจะช่วยชีวิตของเธอด้วยพลังของดวงตาวัฏสงสาร โดยที่เธอจะต้องให้เขาใช้ร่าง
จักรพรรดิเดซิอัส
จักรพรรดิเดซิอัสขึ้นสืบราชบัลลังก์เมื่อ ค.ศ. 249 ภายหลังจากนำทหารองครักษ์ ไปรโตริอานี ภายใต้การบังคับบัญชาของพระองค์เข้าปลงพระชนม์จักรพรรดิองค์ก่อน จักรพรรดิฟิลิปชาวอาหรับ อีก 2 ปีต่อมาพระองค์สถาปนาพระราชโอรสองค์ใหญ่ขึ้นเป็น จักรพรรดิเฮแร็นนิอุส แอตรุสกุส ปกครองจักรวรรดิร่วมกัน
ดวงตาวัฏสงสาร
บทบาท
ต่อมา นางิ ผู้ที่มุคุโรได้ช่วยชีวิตไว้ ได้ใช้ชื่อว่า โคลม โดคุโร เข้ามาเป็นตัวแทน "ผู้พิทักษ์แห่งหมอก" ให้กับมุคุโร ในภาค "ศึกชิงแหวน" โดยเธอสามารถใช้พลังของ "ดวงตาวัฏสงสาร" ได้เพียง 2 พิภพ คือ พิภพนรก และ พิภพเดรัจฉาน ทุกครั้งที่สามง่ามของโคลมถูกทำลาย  อาการของโคลมจะกำเริบ  คือ ไม่มีตาขวาและไม่มีอวัยวะภายในบางส่วนที่ท้อง  เหมือนในศึกชิงแหวนที่มาม่อนทำลายสามง่ามของโคลม  ทำให้โคลมเสียการทรงตัว  เมื่อโคลมล้มลง  มุคุโร่ได้มาช่วยโคลมจนสามารถชนะมาม่อนได้ สร้างความประหลาดใจให้กับพวกสึนะมาก  ในภาคอนาคต  หลังจากที่มุคุโร่สู้กับเบียคุรัน  สามง่ามได้ถูกทำลาย  ทำให้โคลมอาการกำเริบ   แต่ฮิบาริ  เคียวยะ  บอกให้โคลมใช้พลังของแหวนแห่งหมอกจนทำให้อาการของโคลมทุเลาลงเล็กน้อย
แฟรช มอร์แกน เว็บสเตอร์
กาวิน วัตกินส์ (เกิด 13 เมษายน ค.ศ. 1990) เป็นนักมวยปล้ำอาชีพชาวเวลส์ที่ได้เซ็นสัญญากับ WWE ที่แสดงในส่วนของสหราชอาณาจักรในอาณาเขตการพัฒนาของพวกเขา NXT UK ภายใต้ชื่อ Flash Morgan Webster เขายังเป็นที่รู้จักในสมาคม Attack! Pro Wrestling, Progress Wrestling, Revolution Pro Wrestling, Southside Wrestling Entertainment และ Pro Wrestling Guerrilla รวมถึงที่อื่นๆ
สตาร์ วอร์ส: เดอะไฮรีพับลิก
สตาร์ วอร์ส: เดอะไฮรีพับลิก (Star Wars: The High Republic, "สาธารณรัฐอันสูงส่ง") เป็นโครงการสื่อผสมที่ประกอบไปด้วยเรื่องแต่งหลายชุดจากสตาร์ วอร์ส ดำเนินเรื่องใน "ยุคสาธารณรัฐอันสูงส่ง" ซึ่งเริ่มต้นที่เวลา 350 ปีก่อนเหตุการณ์ในมหากาพย์สกายวอล์คเกอร์ ในยุคนี้เป็นยุคที่สาธารณรัฐแห่งกาแลกซีและภาคีเจไดกำลังอยู่ในจุดที่รุ่งเรืองที่สุด และต้องเผชิญหน้ากับการคุกคามจากกลุ่มนิฮิลผู้ใฝ่อนาธิปไตย มีการประกาศถึงโครงสร้างผลิตสื่อผสมชุดนี้ครั้งแรกเมื่อ ค.ศ. 2018 ในชื่อรหัสว่าโครงการลูมินัส และเปิดตัวจริงเมื่อค.ศ. 2021 ด้วยนิยายและหนังสือการ์ตูนหลายเล่มจากผู้แต่งหลายคน ในหลายสำนักพิมพ์ ได้แก่ ดิสนีย์ลูคัสฟิล์มเพรส, เดลเรย์บุ๊กส์, ไอดีดับเบิลยูพับลิชชิง, ดาร์กฮอร์สคอมิกส์, และมาร์เวลคอมิกส์ นอกจากนี้แล้วยังมีภาพยนตร์ชุดที่จะออกฉายทางดิสนีย์พลัสชื่อเรื่องว่า ดิอะโคไลท์ และนิยายภาษาจีนทางอินเตอร์เน็ตเรื่องคำสาบานแห่งรุ่งอรุณสีเงินอีกด้วย
ฌานาราลิตัตดากาตาลุญญา
ฌานาราลิตัตดากาตาลุญญา (Generalitat de Catalunya), เฆเนราลิดัดเดกาตาลุญญา (Generalidad de Cataluña) หรือ เฌเนราลิตัตเดกาตาลุญญอ (อารัน: Generalitat de Catalonha) เป็นทบวงหรือสถาบันที่มีหน้าที่ดำเนินการปกครองตนเองในกาตาลุญญา ประกอบด้วยสภานิติบัญญัติกาตาลุญญา, ประธานฌานาราลิตัตดากาตาลุญญา และสภาบริหารกาตาลุญญา
อนึ่ง เมื่อวันที่ 27 ตุลาคม พ.ศ. 2560 สภานิติบัญญัติกาตาลุญญาประกาศเอกราชฝ่ายเดียวจากสเปนด้วยคะแนนเสียงข้างมาก 70 ต่อ 10 โดยจัดตั้งสาธารณรัฐกาตาลุญญาขึ้น เพื่อเป็นการตอบโต้ มาเรียโน ราฆอย นายกรัฐมนตรีสเปนประกาศยุบสภานิติบัญญัติกาตาลุญญาและกำหนดให้มีการเลือกตั้งระดับแคว้นแบบกะทันหันในวันที่ 21 ธันวาคม ปีเดียวกัน การประกาศเอกราชถูกรัฐบาลสเปนยับยั้ง สมาชิกหลายคนของฌานาราลิตัต (รวมถึงการ์ลัส ปุดจ์ดาโมน) ได้ลี้ภัยไปยังเบลเยียมโดยอ้างว่าเป็นคณะผู้บริหารที่ถูกต้องตามกฎหมายของฌานาราลิตัต
ชาติไทย
ชาติไทย อาจหมายถึง
หินซักการาใต้
หินสลักแห่งซัคคาราใต้ เป็นฝาของโลงศพหินของสมเด็จพระราชินีแห่งอียิปต์โบราณนามว่า อังค์เอนเอสเปปิ ซึ่งถูกจารึกบันทึกพระนามของฟาโรห์ของราชวงศ์ที่หก จากฟาโรห์เตติ, ยูเซอร์คาเร, เปปิที่ 1, เมเรนเร ไปจนถึงปีแรก ๆ ของการครองราชย์ของฟาโรห์เปปิที่สอง ซึ่งหินสลักนี้อาจจะถูกสร้างขึ้นในสมัยของพระองค์ เป็นเอกสารสำคัญที่บันทึกเหตุการณ์ในแต่ละปีของรัชกาลของฟาโรห์ แต่มันน่าเสียดายที่มันถูกนำมาใช้ใหม่ในสมัยโบราณสำหรับการฝังพระศพของพระนางอังค์เซนเปปิที่ 1 และจารึกอันล้ำค่าจำนวนมากได้ถูกลบไปแล้ว
การค้นพบ
หินสลักแห่งซัคคาราใต้ถูกค้นพบเมื่อปี พ.ศ. 2475-76 โดยกุสตาฟ เยเรเยียร์ ในทางตอนใต้ของพีระมิดของสมเด็จพระราชินีไอพุตที่ 2 ภายในปิรามิดแห่งฟาโรห์เปปิที่ 2 เนเฟอร์คาเร (เป็นรัชสมัยที่หินสลักถูกสร้างขึ้น) ที่เมืองซัคคารา
ลักษณะ
ทำด้วยหินบะซอลต์ขนาด 2.43 เมตร กว้าง 0.92 เมตร หนา 20 เซนติเมตร มันถูกจารึกไว้ทั้งสองด้าน แต่ส่วนมากของจารึกจะถูกลบและไม่สามารถอ่านได้ ซึ่งมีเนื้อหาเกี่ยวกับเหตุการณ์ในรัชสมัยของฟาโรห์เตติ, ยูเซอร์คาเร, เปปิที่ 1, เมเรนเร และอีกด้านจะอธิบายส่วนที่สองของรัชสมัยของฟาโรห์เมเรนเร และส่วนหนึ่งของรัชสมัยของฟาโรห์เปปิที่ 2
ความสำคัญ
ความสำคัญของหินสลักแห่งซัคคาราใต้ มาจากคำจารึกที่บันทึกพระนามของฟาโรห์จำนวนหนึ่ง พร้อมกับรายละเอียดของจำนวนปศุสัตว์ประจำปีหรือรายปีซึ่งยืนยันรายละเอียดในแหล่งข้อมูลอื่น ๆ (เช่น บันทึกพระนามแห่ง) และนักโบราณคดีก็ได้ประเมินความยาวของรัชกาลฟาโรห์ในหินสลัก โดยไมเคิล เบาด์และวาซิล โดเบรบสรุปได้ว่า ฟาโรห์เตติครองราชย์ประมาณ 12 ปี, ฟาโรห์ยเซอร์คาเรครองราชย์ประมาณ 2-4 ปี, ฟาโรห์เปปิที่ 1 ครองราชย์ประมาณ 49-50 ปี, ฟาโรห์เมเรนเรที่ 1 ครองราชย์ประมาณ 11-13 ปี
หินสลักแห่งซัคคาราใต้ถือว่าเป็นหนึ่งในเอกสารทางประวัติศาสตร์ที่เก่าแก่ที่สุดในการดำรงอยู่เนื่องจากไม่ใช่เพียงรายชื่อบรรพบุรุษของราชวงศ์ที่ปกครองฟาโรห์ แต่รวมถึงชื่อของฟาโรห์ก่อนหน้าซึ่งเป็นที่รู้จักของผู้สร้างสิ่งประดิษฐ์รวมทั้งผู้ชิงอำนาจรู้จักกันในนามฟาโรห์ยูเซอร์คาเร
รางวัลภาพยนตร์ไทย ชมรมวิจารณ์บันเทิง ครั้งที่ 12
รางวัลภาพยนตร์ไทย ชมรมวิจารณ์บันเทิง ครั้งที่ 12 ประจำปี พ.ศ. 2546 พิธีมอบรางวัลจัดขึ้นที่ โรงแรม เดอะแกรนด์ ถนนรัชดาภิเษก เมื่อเดือนกุมภาพันธ์ พ.ศ. 2547
โครงการเมทาสปลอยต์
โครงการเมทาสปลอยต์ (Metasploit Project) เป็นโครงการความมั่นคงทางคอมพิวเตอร์ที่เผยแพร่ข้อมูลเกี่ยวกับความอ่อนแอ (vulnerability) ทางความมั่นคง และให้ความช่วยเหลือในด้านการตรวจสอบการโจมตีและพัฒนาระบบตรวจจับการบุกรุก
โครงการย่อยที่เป็นที่รู้จักมากที่สุดของโครงการเมทาสปลอยต์คือ Metasploit Framework
ไซเลนโต
ริชาร์ด ลามาร์ "ริกกี" ฮอว์ก (Richard Lamar "Ricky" Hawk; เกิด 22 มกราคม ค.ศ. 1998) เป็นที่รู้จักในชื่อ ไซเลนโต (Silentó) เป็นแร็ปเปอร์ นักร้อง และนักแต่งเพลงชาวอเมริกัน เขามีชื่อเสียงในปี 2015 หลังจากออกซิงเกิลแรก "วอตช์มี (วิป/เนเน)" ขึ้นถึงอันดับที่สามบนชาร์ตบิลบอร์ด ฮอต 100 ในปี 2021 เขาถูกจับที่เดอคาลบ์เคาน์ตีในข้อหาฆาตกรรมโดยการยิงลูกพี่ลูกน้องของตนเอง
สหพันธ์ดาราศาสตร์สากล
สหพันธ์ดาราศาสตร์สากล (International Astronomical Union; Union astronomique internationale) หรือย่อว่า ไอเอยู (IAU) และ อูว์อาอี (UAI) เป็นองค์กรที่รวมกลุ่มสมาคมดาราศาสตร์ต่าง ๆ จากทั่วโลกเข้าด้วยกัน และเป็นสมาชิกของสภาวิทยาศาสตร์ระหว่างประเทศ (ไอเอสซี) มีอำนาจในการตั้งชื่อดาวฤกษ์ ดาวเคราะห์ ดาวเคราะห์น้อย รวมถึงวัตถุท้องฟ้าและปรากฏการณ์อื่น ๆ
สหพันธ์ดาราศาสตร์สากลประกอบด้วยคณะทำงานตั้งชื่อระบบดาวเคราะห์ (Working Group for Planetary System Nomenclature, WGPSN) ซึ่งเป็นผู้ดำเนินการในการประชุมตั้งชื่อวัตถุต่าง ๆ และรับผิดชอบระบบโทรเลขดาราศาสตร์ แม้ว่าไม่ได้เป็นผู้ดำเนินการเองโดยตรง
สหพันธ์ดาราศาสตร์สากลก่อตั้งขึ้นในปี พ.ศ. 2462 (ค.ศ. 1919) จากการควบรวมเข้าด้วยกันระหว่างโครงการในระดับนานาชาติหลายโครงการ ได้แก่ แผนที่ท้องฟ้า (Carte du Ciel), สหพันธ์สุริยะ (Solar Union) และ สำนักงานเวลาสากล (Bureau International de l'Heure) ประธานสหพันธ์ฯ คนแรกคือแบ็งฌาแม็ง บาโย
ธีระชาติ ธีระวิทยากุล
ธีระชาติ ธีระวิทยากุล (เกิดเมื่อ 13 มีนาคม พ.ศ. 2519) หรือเป็นที่รู้จักในชื่อ อู๊ด เป็นต่อ เป็นนักแสดงตลกชาวไทย มีชื่อเสียงจากละครซิตคอมเรื่อง เป็นต่อ ในบท "อู๊ด"
ธีระชาติเป็นชาวอำเภอท่าคันโท จังหวัดกาฬสินธุ์ เป็นบุตรของนายช่วง ธีระวิทยากุล (เสียชีวิตเมื่อ 11 สิงหาคม 2564) ครอบครัวมีกิจการร้านซ่อมนาฬิกา จบการศึกษาระดับชั้นมัธยมศึกษาปีที่ 6 มีความใฝ่ฝันที่จะเป็นนักดนตรีเพื่อชีวิตตั้งแต่เด็ก จึงออกจากบ้านไปเป็นลูกวงดนตรีกะท้อน และซูซู และตั้งวงดนตรีกับเพื่อน ๆ แต่ไม่ประสบความสำเร็จ เนื่องจากในสมัยนั้นการไปเป็นนักดนตรียังถูกมองว่าเป็นพวกเต้นกินรำกิน รวมถึงเป็นนักแสดงตลกคณะเหลือเฟือ มกจ๊ก โดยเล่นเป็นนักดนตรีเพื่อชีวิต "แอ๊ด มกจ๊ก" ล้อเลียน แอ๊ด คาราบาว
การแสดงตลกในคณะเหลือเฟือ มกจ๊ก ไปสะดุดตาจิรศักดิ์ โย้จิ้ว ผู้กำกับละครซิตคอม เป็นต่อ จึงได้ติดต่อให้เข้ามาร่วมแสดง มีประโยคเด็ดว่า "พี่น้องครับ"
ชาวแอโชมี
แอโชมี มีอีกชื่อว่า คูดมูนี (خُودمُونِي), ลอรี  หรือ ลอเรสตอนี  เป็นกลุ่มชาติพันธุ์ย่อยอิหร่านของชาวเปอร์เซียที่ส่วนใหญ่อาศัยอยู่ในอิหร่านตอนใต้ ในภูมิภาคที่มีชื่อว่าลอเรสถาน ส่วนใหญ่นับถือศาสนาอิสลามนิกายซุนนี   และส่วนน้อยนับถือนิกายชีอะฮ์ ชาวแอโชมีส่วนหนึ่งอพยพไปยังคูเวต บาห์เรน กาตาร์ สหรัฐอาหรับเอมิเรตส์ และรัฐอาหรับริมอ่าวเปอร์เซียอื่น ๆ
ชาวแอโชมีพูดภาษาแอโชมี ภาษานี้มีผู้พูดน้อยลงและมีรายงานว่ามีภาษาย่อย 8 ภาษา และผู้พูดภาษาเปอร์เซียสายหลักส่วนใหญ่เข้าใจภาษานี้
แฮนส์ เครสแจน กรัม
แฮนส์ เครสแจน โยแอคิม กรัม (Hans Christian Joachim Gram; 13 กันยายน ค.ศ. 1853 – 14 พฤศจิกายน ค.ศ. 1938) เป็นนักวิทยาแบคทีเรียชาวเดนมาร์ก เกิดที่กรุงโคเปนเฮเกน เขาเป็นบุตรของเฟรดเรก แทร์เกิล ยูลียุส กรัม กับลูอีเซอ เครสแจเนอ รอว์ลอน กรัมเรียนที่โรงเรียนนครบาลโคเปนเฮเกนและช่วยงานศาสตราจารย์ยาพีทุส สตีนสโตรป ต่อมาเขาเรียนวิชาแพทย์ที่มหาวิทยาลัยโคเปนเฮเกน ใน ค.ศ. 1884 กรัมพัฒนาวิธีย้อมสีกรัม ซึ่งเป็นวิธีจำแนกแบคทีเรียออกเป็น 2 กลุ่มใหญ่ วิธีนี้ยังคงใช้มาจนถึงปัจจุบัน ระหว่าง ค.ศ. 1891–1900 เขาดำรงตำแหน่งศาสตราจารย์ด้านเภสัชวิทยาและต่อมาดำรงตำแหน่งศาสตราจารย์ด้านการแพทย์ กรัมเกษียณตัวเองใน ค.ศ. 1923 และเสียชีวิตใน ค.ศ. 1938
วิทยาลัยพณิชยการอินทราชัย สถาบันการอาชีวศึกษากรุงเทพมหานคร
วิทยาลัยพณิชยการอินทราชัย (Intracha Chai Commercial College) เป็นวิทยาลัยด้านพาณิชยการและบริหารธุรกิจที่เก่าแก่และมีชื่อเสียงแห่งหนึ่งของประเทศไทย ได้รับเลือกเป็นสถานศึกษาดีเด่นในปี พ.ศ. 2541 และ สถานศึกษามาตรฐานอาชีวศึกษาดีเด่นในปี พ.ศ. 2542 สังกัดสถาบันการอาชีวศึกษากรุงเทพมหานคร โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
ประวัติ
พ.ศ. 2484 โรงเรียนช่างเย็บหนังย้ายออกไปอยู่ทีถนนราชดำเนิน จึงเหลือเพียงโรงเรียนช่างโลหะ รูปพรรณตังชือใหม่เป็น “โรงเรียนช่างโลหะเอียมละออ”
พ.ศ. 2489 สงครามมหาเอเชียบูรพาสินสุดลง จึงเปลียนชือเป็น “โรงเรียนการช่างอินทราชัย” ตามสร้อยพระนามของเจ้าของวัง คือ เจ้าฟ้ากรมขุนเพ็ชรบูรณ์อินทราชัย ตังแต่นันเป็นต้นมา พ.ศ. 2519 เปิดสอนระดับประกาศนียบัตรวิชาชีพชันสูง (ปวส.) แผนกสถาปัตยกรรมขึนอีกหนึ่งแผนก
พ.ศ. 2521 ได้เปลียนชือเป็น “วิทยาลัยเทคนิคอินทราชัย” เปิดสอนในระดับประกาศนียบัตรวิชาชีพชั้นสูง (ปวส.) ทางด้านช่างอุตสาหกรรมและบริหารธุรกิจ
พ.ศ. 2522 กรมอาชีวศึกษาได้ย้ายแผนกวิชาช่างอุตสาหกรรมทั้งหมด ไปอยู่ทีแขวงทุ่งสีกัน เขตดอนเมืองโดยตังชือใหม่ว่า “วิทยาลัยเทคนิคดอนเมือง”ส่วนทีเดิมให้เปิดสอนในระดับประกาศนียบัตรวิชาชีพเทคนิค (ปวท.) ทางด้านบริหารธุรกิจ
พ.ศ. 2523 ได้เปลียนชือใหม่ว่า “วิทยาลัยอินทราชัย”
พ.ศ. 2525 สำนักงานทรัพย์สินส่วนพระมหากษัตริย์ มีความประสงค์จะปรับปรุงทีดินบริเวณวังเพ็ชรบูรณ์ ให้เป็นศูนย์การค้าทีทันสมัย กรมอาชีวศึกษา ได้หาทีดินแห่งใหม่ซึงเป็นทรัพย์สินส่วนพระมหากษัตริย์ ทีซอยรามคำแหง 39 (ซอยวัดเทพลีลา) เขตบางกะปิ เนือที 10 ไร่เศษ และทำการก่อสร้างอาคารเรียน 4 ชัน 1 หลัง
พ.ศ. 2531 วันที 2 กรกฎาคม วิทยาลัยอินทราชัยทำการย้ายมาอยู่ ณ เลขที 467 ซอยรามคำแหง 39 และเปิดทำการเรียนการสอนเป็นปกติในวันที 8 กรกฎาคม 2531
พ.ศ. 2537 วิทยาลัยอินทราชัยได้เปลียนชือใหม่เป็น “วิทยาลัยพณิชยการอินทราชัย” เพือให้สอดคล้องกับการเปิดสอนหลักสูตรพาณิชยกรรมและบริหารธุรกิจ
พ.ศ. 2547 สำนักงานคณะกรรมการการอาชีวศึกษา อนุมัติให้เปิดสอนหลักสูตรประกาศนียบัตรวิชาชีพชันสูง (ปวส.) สาขาวิชาเทคโนโลยีสารสนเทศ พ.ศ. 2549 สำนักงานคณะกรรมการการอาชีวศึกษาอนุมัติให้เปิดสอนหลักสูตร ประกาศนียบัตรวิชาชีพชันสูง (ปวส.) สาขาวิชาการจัดการโลจิสติกส์
นับว่าวิทยาลัยพณิชยการอินทราชัยแห่งนี้จะเป็นสถานศึกษาของกรมอาชีวศึกษา กระทรวงศึกษาธิการอีกแห่งหนึ่ง ที่จะช่วยให้การอาชีวศึกษาของชาติมีความพร้อมการผลิตบุคลากรสายบริหารธุรกิจเพื่อสนองความต้องการของสถานประกอบการทั้งรัฐและเอกชน ต่อไปในอนาคต
หลักสูตร
วิทยาลัยพณิชยการอินทราชัย สถาบันการอาชีวศึกษากรุงเทพมหานคร เปิดสอนระดับดังนี้
ค่าความรู้
ค่าความรู้ (The Cost of Knowledge) เป็นการประท้วงโดยนักวิชาการต่อหลักปฏิบัติทางธุรกิจของสำนักพิมพ์วารสารวิชาการชื่อว่าแอ็ลเซอเฟียร์ ด้วยหลายเหตุผล โดยหลักแล้วเน้นไปที่การเรียกร้องให้วารสารปรับลดราคาลง รวมไปถึงรณรงค์ให้เพิ่มการเข้าถึงแบบข้อมูลเปิด งานหลักของโปรเจกต์นี้คือการขอให้นักวิจัยเซ็นคำแถลงว่าจะไม่สนับสนุนวารสารจากแอ็ลเซอเฟียร์ ไม่ว่าจะเป็นการตีพิมพ์ ทำการตรวจสอบแบบเสรี หรือให้บริการทางบรรณาธิการแก่วารสารเหล่านี้
ประวัติ
ก่อนการเกิดของอินเทอร์เน็ต การกระจายบทความซึ่งรายงานผลของงานวิจัยนั้นมีความลำบาก  ในอดีต สำนักพิมพ์ให้การบริการหลายอย่าง เช่น การพิสูจน์อักษร การเรียงพิมพ์ การปรับปรุงต้นฉบับ การพิมพ์ และการแจกจ่ายทั่วโลก  ในยุคปัจจุบัน ผู้วิจัยทุกคนถูกคาดหวังให้ส่งสำเนาดิจิทัลของผลงานที่ผ่านการดำเนินการโดยสมบูรณ์แล้วแก่สำนักพิมพ์ เรียกได้ว่านักวิชาการสมัยนี้ถูกคาดหวังให้ทำงานที่เคยเป็นงานและค่าใช้จ่ายของสำนักพิมพ์ โดยไม่มีค่าตอบแทน  สำหรับการแผยแพร่แบบดิจิทัลนั้น การพิมพ์นั้นไม่จำเป็น การทำสำเนานั้นไม่เสียค่าใช้จ่าย และสามารถแจกจ่ายทั่วโลกออนไลน์ได้ทันที  เทคโนโลยีอินเทอร์เน็ตที่มาพร้อมกับต้นทุนต่อหัวที่ลดลงอย่างชัดเจน ทำให้สำนักพิมพ์วิทยาศาสตร์หลักทั้ง 4 สำนักพิมพ์อย่าง แอ็ลเซอเฟียร์ สปริงเกอร์ วิลลีย์ และอินฟอร์มา มีโอกาสลดต้นทุนและสร้างกำไรสนธิอย่างต่อเนื่อง
การเปลี่ยนแปลงจากสถานะเดิม
ในวันที่ 21 มกราคม 2555 นักคณิตศาสตร์ ทิโมธี โกเวอส์ เรียกร้องให้คว่ำบาตรแอ็ลเซอเฟียร์ โดยการเผยแพร่ข้อความบนบล็อกส่วนตัวของเขา  ข้อความนี้ได้รับความสนใจมากพอที่จะดึงดูดให้สื่อเรียกว่าเป็นการริเริ่มของขบวนการ  สามเหตุผลที่ทำให้เค้าขอร้องให้มีการคว่ำบาตรได้แก่ ราคาสมาชิกที่สูงของแต่ละวารสาร การรวมชุดวารสารที่มีมูลค่าและความสำคัญต่างกัน และการที่แอ็ลเซอเฟียร์สนับสนุนร่างรัฐบัญญัติหยุดยั้งการละเมิดลิขสิทธิ์ออนไลน์ (SOPA) ร่างรัฐบัญญัติคุ้มครองไอพี รวมไปถึงร่างรัฐบัญญัติงานวิจัย
แอ็ลเซอเฟียร์ได้โต้เถียงกับคำกล่าวอ้าง และบอกว่าราคาของพวกเขานั้นต่ำกว่าราคาเฉลี่ยในอุตสาหกรรมด้วยซ้ำไป และยังบอกอีกว่าการรวมชุดวารสารนั้นเป็นเพียงหนึ่งในตัวเลือกในการสั่งซื้อวารสารของแอ็ลเซอเฟียร์เท่านั้น  บริษัทยังอ้างว่ากำไรของบริษัทนั้นเป็น "ผลลัพธ์จากการบริหารอย่างมีประสิทธิภาพ"  ผู้วิจารณ์ของแอ็ลเซอเฟียร์อ้างว่าในปี ในปี 2553 นั้น 36% ของรายได้ทั้งหมดของแอ็ลเซอเฟียร์ซึ่งมีมูลค่าราว 3.2 พันล้านดอลลาร์สหรัฐนั้นคือกำไร  ขณะที่แอ็ลเซอเฟียร์อ้างว่ามี อัตรากำไรจากการดำเนินงานจำนวน 25.7% ในปี 2553
ผลกระทบและการยอมรับ
ในเดือนกุมภาพันธ์ ปี 2555 นักวิเคราะห์ของแบงค์  Exane Paribas ได้รายงานผลกระทบทางการเงินของแอ็ลเซอเฟียร์ด้วยราคาหุ้นที่ตกลงหลังจากการคว่ำบาตร เดนนิส สโนเวอร์ วิจารณ์ระบบผูกขาดของสำนักพิมพ์วิทยาศาสตร์ ทว่าในขณะเดียวกันได้บอกว่าเขาไม่สนับสนุนการคว่ำบาตรแม้ว่าเขาดำรงตำแหน่งบรรณาธิการบริหารของวารสารที่เข้าถึงได้แบบเสรีในด้านเศรษฐศาสตร์ก็ตาม เขาคิดว่าควรส่งเสริมการแข่งขันระหว่างวารสารแทนที่จะทำการคว่ำบาตร
เว็บไซต์
เว็บไซต์ "เดอะคอสต์ออฟนอลิจ" ถูกสร้างขึ้น และเชิญชวนนักวิจัยและนักวิชาการให้ลงนามประกาศความตั้งใจที่จะไม่ส่งงานพิมพ์ให้กับวารสารของแอ็ลเซอเฟียร์ ไม่ช่วยตัดสินบทความสำหรับวารสารของแอ็ลเซอเฟียร์ และไม่เข้าร่วมกองบรรณาธิการ ในวันที่ 1 กุมภาพันธ์ 2555 ประกาศได้มีผู้เข้าร่วมถึง 1,000 คน  จากนั้นในภายในเดือนพฤศจิกายน พ.ศ. 2560 นักวิจัยกว่า 16,000 คนได้เซ็นชื่อลงนามในประกาศนี้ ผู้ลงนามในสัญญาหลายๆคนมาจากสาขาเกี่ยวกับคณิตศาสตร์ 	วิทยาการคอมพิวเตอร์ และชีววิทยา ใน พ.ศ. 2557 แอ็ลเซอเฟียร์ได้รับบทความจากผู้เขียน 1.8 ล้านคน
ปฏิกิริยาจากแอ็ลเซอเฟียร์
ในวันที่ 27 กุมภาพันธ์ ปี 2555 แอ็ลเซอเฟียร์ได้ประกาศข้อความบนเว็บไซต์ว่าได้เพิกถอนการสนับสนุนต่อร่างรัฐบัญญัติงานวิจัยเป็นที่เรียบร้อย  แม้ว่าขบวนการค่าความรู้ไม่ได้ถูกเอ่ยถึง ข้อความชี้ถึงความหวังที่ขบวนการจะ "ช่วยลดบรรยากาศที่คุกรุ่น และสร้างบรรยากาศที่ก่อให้เกิดผลมากขึ้น" สำหรับการสนทนากับนายทุนงานวิจัย
ขณะที่ผู้ร่วมลงชื่อได้ทำการฉลองกับการที่แอ็ลเซอเฟียร์ได้เพิกถอนการสนับสนุนต่อร่างรัฐบัญญัติงานวิจัย แอ็ลเซอเฟียร์ได้ปฏิเสธและอ้างว่าการกระทำนั้นไม่ได้ส่งผลมาจากการคว่ำบาตร แต่กลับบอกว่าพวกเขาเพิกถอนเนื่องมากจากคำขอของนักวิจัยที่ไม่ได้ร่วมลงชื่อคว่ำบาตร
ในวันเดียวกันแอ็ลเซอเฟียร์ได้ส่งจดหมายเปิดผนึกให้สมาคมคณิตศาสตร์เพื่อแจ้งเกี่ยวกับเป้าหมายที่จะลดราคาของบทความให้อยู่ที่บทความละ 11 ดอลลาร์สหรัฐ หรือน้อยกว่านั้น  หลายชั่วมองต่อมาผู้แทน ดาร์เรลล์ อิสสา และคาร์โรไลน์ มาโลนีย์ ซึ่งเป็นผู้สนับสนุนร่างรัฐบัญญัติได้เผยแพร่ข้อความว่าพวกเขาจะไม่กระตุ้นการออกกฎหมายจากร่างรัฐบัญญัตินี้อีกต่อไป การคว่ำบาตรยังถูกดำเนินการอยู่ในปัจจุบัน ก่อนหน้านั้น ไมก์ เทย์เลอร์จากมหาวิทยาลัยบริสตอลได้กล่าวหาว่าแรงบันดาลใจของอิสสาและมาโลนีย์อาจถูกขับเคลื่อนโดยเงินบริจาคก้อนใหญ่จากแอ็ลเซอเฟียร์ในปี 2554
ไรเดอร์ (มหาสงครามจอกศักดิ์สิทธิ์)
ไรเดอร์ เป็น ตัวละครสมมติ จากตัวละครจากเกมซาวนด์โนเวลของ ไทป์-มูน และการ์ตูนเรื่อง เฟท/สเตย์ ไนท์ โดย ไทป์-มูน
นักรบสาวร่างสูงผู้ซ่อนสายตาไว้ใต้ผนึกอาคม เปิดตัวครั้งแรกในฉากของโรงเรียน เซอร์แวนท์ของชินจิ ซึ่งมักจะเป็นผู้สอดแนมระหว่างการต่อสู้ของข้ารับใช้ตนอื่น เธอมักจะปฏิบัติภารกิจอย่างเงียบสงัดและรอบคอมและไม่เคยลังเลที่จะปกป้องมาสเตอร์ของตนเอง แม้ว่าตนเองจะได้รับอันตราย และด้วยที่ว่าชินจิไม่สามารถถ่ายทอดมานาให้กับเธอได้ ทำให้เธอต้องแสวงหามานาให้ตนเองด้วยการสูบพลังวิญญานจากชาวเมืองฟุยูกิ(โดยปกติไรเดอร์ดึงพลังผ่านการดื่มโลหิตของเหยื่อ)
เป็นเซอร์แวนท์ที่มีลักษณะนิสัยและบุคลิกค่อนข้างแปลก พูดน้อย-รอบคอบ-แต่แฝงด้วยอารมณ์รุนแรงอยู่ภายใน มีความซื่อสัตย์และเชื่อฟังคำสั่งของมาสเตอร์อย่างมาก อาวุธหลักของเธอคือ โซ่คู่อันยาวเหยียดสองปลายที่มีหมุดแหลมติดอยู่ ซึ่งสามารถพุ่งเข้าใส่เป้าหมายจากระยะไกลได้อย่างแม่นยำ ลักษณะของมันคล้ายเครื่องมือตอกตรึงเหล่าสัตว์เลี้ยงทั้งหลาย เชี่ยวชาญด้านการบังคับควมคุมสัตว์ต่างๆ รวมถึงคำสาบหลายแขนง ในการต่อสู้เธอมักจะซ่อนตัวและคอยวางแผนโจมตีด้วยความรอบคอบ เนื่องจากไรเดอร์แม้มีพละกำลังไม่มากเมื่อเทียบ กับวีรชนคนอื่นๆ แต่ตัวเธอมีความเชี่ยวชาญในการใช้ประโยชน์จากพื้นที่ต่างๆให้เป็นประโยชน์ อย่างเต็มที่ อาทิเช่น ข่ายอาคม คำสาบ ภูมิประเทศที่จำกัดทรรศนวิสัย และการเสาะหาตำแหน่งโจมตีระยะกลาง-ไกล เพื่อสร้างความได้เปรียบมากที่สุดเท่าที่เป็นไปได้ จึงไม่แปลกใจที่จัดเธอว่าเป็นเซอร์แวนท์ ที่เฉลียวฉลาดไม่น้อยคนนึงทีเดียว
ไรเดอร์มีส่วนสูง 172 ซม. นน 57 kg สัดส่วน B88/W56/H84
สำหรับ เสียงพากย์ ของไรเดอร์นั้นคือเสียงของ อาซาคาวะ ยู ในภาษาญี่ปุ่น ส่วนภาษาอังกฤษนั้นเป็นของ คาเรน สทราสแมน และภาษาไทยโดย ศรีอาภา เรือนนาค
ตัวตนที่แท้จริง
ตัวตนที่แท้จริงของเธอนั้นคือ เมดูซ่า หรือ กอร์กอน ในปุราณวิทยากรีก เธอมีพี่น้องสองคนคือ สเธโน และ ยูรีอาเล พวกเธอทั้งสามนั้นเดิมเป็นเทพธิดาที่เกิดขึ้นจากความปรารถนาของเหล่ามนุษย์ในการมีเทพธิดาในอุดมคติ ซึ่งต่างจากเหล่าสภาเทพแห่งโอลิมปัส ทั้งสามพี่น้องเป็นเทพธิดาที่งดงามมาก เว้นแต่คนสุดท้อง เมดูซ่า ซึ่งเธอแตกต่างที่เธอมีการเติบโต เธอจึงได้มีอายุมากกว่าและมีร่างกายที่เติบโตมากกว่าพวกพี่สาวของเธอ เมดูซ่าได้ถูกสาปให้มีดวงตาอาคม ที่สามารถสาปให้ผู้ที่ถูกสายตานั้นจับจ้องกลายเป็นหิน เหมือนกับเหล่าพี่น้องของเธอ เธอจึงจำเป็นต้องสวมผ้าปิดตาไว้ตลอดเวลา และเพราะความแตกต่างเหล่านี้เอง ทำให้เธอถูกพวกพี่สาวเธอหยอกเล่นอยู่เป็นประจำ ครั้งหนึ่ง เมดูซ่าเคยได้รับของขวัญเป็น เพกาซัส จาก โพไซดอน เทพผู้หลงเสน่ห์เธอนั่นเอง
ด้วยความหึงหวงของ อาเธน่า พี่น้องร่วมมารดาของเธอ ได้ยุแหย่ให้เหล่ากลุ่มคนผู้ที่บูชาเหล่ากอร์กอน ทำร้ายพวกเธอ ทำให้ทั้งสามพี่น้องต้องหลบหนีไปอาศัยอยู่ที่“เกาะไร้รูปร่าง” ซึ่งสร้างความอับอายให้กับเธอเป็นอย่างมาก เธอจึงอาฆาตแค้นมนุษย์ทุกคน เธอจึงได้คอยสังหารมนุษย์ทุกคนที่เข้ามาหวังที่จะทำร้ายพี่สาวทั้งสองของเธอ หลายปีผ่านไป จากที่เพียงฆ่าเพื่อปกป้องพี่สาว ได้เปลี่ยนเป็นการล่าเพื่อเป็นอาหาร ทำให้ชื่อเสียงของเธอเลื่องลือออกไปว่าเป็นปิศาจที่ดุร้าย ด้วยความน่าเกลียดน่ากลัวเหล่านี้ ได้ทำให้เมดูซ่ากลายเป็นปิศาจ กอร์กอน ดังตำนาน อย่างไรก็ตาม เธอก็ยังเป็นที่รักของสเธโน และ ยูรีอาเล พี่สาวของเธอ และพี่สาวทั้งสองของเธอก็ยังอนุญาตให้น้องสาวของพวกเธอสังหารมนุษย์เหล่านั้นอีกด้วย แต่ในท้ายสุด ชายหนุ่มเชื้อสายเทพ นาม เพอร์ซีอุส ที่ได้รับอาวุธ โนเบิล แฟตาซึ่มทั้ง 5 ประการได้สังหารเธอ และตัดหัวเธอไป ขณะที่เธอตาย เธอได้รู้ว่าถึงแม้ว่าตลอดเวลาที่พี่สาวทั้งสองของเธอจะดูแลเธอมาไม่ว่าอย่างไรก็ตาม เวลาเหล่านั้นก็เหมือนกับสมบัติอันล้ำค่าของเธอที่ได้อยู่กับพี่สาวทั้งสองของเธอนั้นมาตลอดชีวิต
ในจักรวาล เฟท/สเตย์ ไนท์ ได้นำข้อมูลในส่วนที่ว่าเส้นผมของพวกเธอทั้งสามเป็นงูออกไป และได้เปลี่ยนเป็นว่าพวกเธอมีผมที่ยาวดั่งความยาวของงูแทน
บทบาทในเรื่อง
มาสเตอร์ที่แท้จริงของเธอนั้นคือ มาโต้ ซากุระ แต่ที่เธอมาเป็นข้ารับใช้ของชินจินั้นเป็นเพราะซากุระได้ถูกแย่งคำสั่งมนตราไป ถึงแม้ว่าเธอจะเป็นข้ารับใช้ของชินจิ แต่ในใจเธอก็ไม่ได้ต้องการทำเพื่อคนที่ชั่วช้าอย่างเขาเลยแม้แต่น้อย ที่เธอทำเป็นคอยรับใช้อย่างซื่อสัตย์นั้นเป็นเพราะต้องการปฏิบัติหน้าที่ในส่วนของข้ารับใช้ให้สมบูรณ์เท่านั้น และเพื่อเป็นการปกป้องซากุระ คนที่เหมือนกับเธอในหลายๆ อย่างเท่านั้น และในสงครามจอกศักดิ์สิทธิ์ครั้งที่ 5 เธอก็ไม่ได้มีจุดประสงค์อะไรในจอกศักดิ์สิทธิ์ เช่นเดียวกันกับข้ารับใช้ตนอื่นๆ ในสงครามครั้งนี้
เป็นเพราะว่าต้องเผชิญกับข้ารับใช้ที่แข็งแกร่งหลายตนในสงครามจอกศักดิ์สิทธิ์ครั้งที่ 5 ซ้ำยังมีมาสเตอร์กระจอกแบบชินจิ จึงทำให้เธอเป็นฝ่ายถูกกำจัดไปเองในเสียเกือบทุกเนื้อเรื่อง เช่น
บทโชคชะตา (Fate) ไรเดอร์เป็นภัยคุกคามในช่วงแรกของชิโร่และเซเบอร์ แต่ไม่ได้ปะทะกับวีรชนคนอื่นอย่างเต็มที่ โดยพยายามเน้นการรวบรวมพลังด้วยเครือข่ายคำสาบและผู้บริสุทธิ์ในเมืองมากกว่า ตามคำสั่งของชินจิ แต่ด้วยการร่วมมือของโทซากะและชิโร่ ทำให้สามารถขับไล่ไรเดอร์ไปได้ และไปตัดสินศึกสุดท้ายกับเซเบอร์กันบนยอดตึกระฟ้าในเมือง (ตอน Skycrapser) ซึ่งการต่อสู้นั้นไรเดอร์ได้เปรียบค่อนข้างมากจากอาวุธวิเศษที่หลากหลาย ดังเช่น เนตรอสูร และสัตว์วิเศษเปกาซัส ขณะที่เซเบอร์พยายามเก็บพลังฝีมืออันแท้จริงและพลังเวทย์ที่มีไว้  แต่สุดท้ายด้วยสถานการณ์บังคับที่ต้องปกป้องชิโร่ เซเบอร์จึงปลดปล่อยดาบศักดิ์สิทธิ์เอ็กซคาลิเบอร์แบบเต็มกำลัง (Anti-Fortress) และสังหารไรเดอร์ไปพร้อมกับเปกาซัสในทีเดียว
บทดาบอนันต์ (Unlimited Blade Work) ไรเดอร์ถูกคุซุกิ โซอิจิโร่ มาสเตอร์ของแคสเตอร์ สังหารไปในการต่อสู้กับคาสเตอร์ตั้งแต่ต้นเรื่อง
บทสัมผัสสวรรค์ (Heaven's Feel) ต่างกับบทอื่นๆ ไรเดอร์มีบทสำคัญมากๆหลายอย่างและเธอรอดชีวิตจนจบสงคราม  เริ่มต้น เธอได้ทรยศชินจิ และเข้าพวกกับชิโร่ เพราะก่อนที่ซากุระจะเสียสติไปโดยสมบูรณ์ ซากุระได้ใช้อาคมบัญชาออกคำสั่งสุดท้ายว่า "ปกป้องชิโร่ให้ได้ไม่ว่าอะไรจะเกิดขึ้น !!" ไรเดอร์ผู้เชื่อฟังคำสั่งอย่างสุดหัวใจ ก็ตกลงแม้จะรู้ว่าอาจทำให้ตนเองต้องสู้กับเจ้านายที่แท้จริงของตนก็ตามที.... ยอดอัศวินอาชาผู้เปี่ยมวิชาอาคมอย่างไรเดอร์ จึงกลายเป็นหัวเรี่ยวหัวแรงในการต่อสู้กับเหล่าเงา และสุดยอดนักรบผู้แข็งแกร่งไร้ผู้ต้านอย่าง เซเบอร์ชุดดำ (Saber Alter)อย่างเคียงบ่าเคียงไหล่ร่วมกับชิโร่ มาสเตอร์(จำเป็น)คนใหม่ในบทนี้ ด้วยความช่วยเหลือของชิโร่ ซึ่งแม้จะไม่ใช่จอมเวทย์ที่ดีนัก แต่อย่างน้อยก็มีคุณสมบัติจอมเวทย์มากกว่าชินจิ ช่วยเสริมให้ไรเดอร์สามารถแสดงอานุภาพของตัวเองได้เต็มที่มากขึ้น เมื่อเธอถอดหน้ากากออกและปลดปล่อยอาวุธวิเศษ พลังอำนาจของเธอแทบจะใกล้เคียงได้กับเอ็กซคาลิเบอร์อันร้ายกาจของเซเบอร์ดำทีเดียว ท้ายที่สุด ในศึกตัดสินที่วัดริวโดจิ ชิโร่ และ ไรเดอร์ ก็จัดการกับดาร์คเซเบอร์ได้สำเร็จ
ใน เฟท/ฮอลโลว์ อทาราเซีย เธอได้เข้ามาอาศัยอยู่ในบ้านของชิโร่ ซึ่งส่วนมากเธอจะใช้เวลาไปกับการอ่านหนังสือ นอกจากนั้นเธอยังคอยช่วยเหลือข้ารับใช้ตนอื่นๆ ในการรับมือกับปีศาจเงาหมาป่า ในช่วงฝันร้ายของเมืองฟุยูกิอีกด้วย เธอได้ออกมาร่วมต่อสู้ในการปกป้องอสูรเงาการอาละวาดช่วงวันสุดท้าย โดยรับหน้าที่ปกป้องบ้านชิโร่ร่วมกับซากุระ  โดยรวมชีวิตเธอค่อนข้างมีความสุขกับ ซากุระ และบ้านชิโร่ แม้จะมีทะเลาะกันเล็กน้อย เช่น  เรื่องแย่งจักรยานกันใช้  ชิโร่จะให้ไรเดอร์ไปขี่จักรยานแม่บ้าน ส่วนจักรยานภูเขาเท่ห์ๆจะเก็บไว้ขี่เอง..... สุดท้ายไรเดอร์ก็ถอยมอเตอร์ ไซคมา
ใน Eclipse ซึ่งเป็นบทพิเศษใน อทาราเซีย เธอและซากุระได้ร่วมมือกันยั่วยวนชิโร่ และช่วยกันปรนนิบัติเขา ซึ่งที่เธอทำทั้งหมดนั้นเป็นเพื่อต้องการให้ชิโร่หันมาเอาใจใส่ซากุระมากกว่าเดิม แต่ชิโร่ก็ยังรู้ว่าแท้จริงแล้วที่เธอทำนี้ ลึกๆ อยู่แล้วเธอก็สนใจในตัวเขาเองเช่นกัน ซากุระจึงช่วยให้เธอกล้าที่จะแสดงความต้องการที่แท้จริงของตัวเธอเองออกมาด้วยเช่นกัน
ตำบลป่าไหน่
ป่าไหน่ เป็นตำบลหนึ่งในอำเภอพร้าว จังหวัดเชียงใหม่ มีเนื้อที่ประมาณ 156.93 ตารางกิโลเมตร หรือประมาณ 98,081.25 ไร่ พื้นที่ทั้งหมดอยู่ในความรับผิดชอบของเทศบาลตำบลป่าไหน่
ภูมิประเทศ
ลักษณะภูมิประเทศของตำบลป่าไหน่ เป็นที่ราบเชิงเขาอยู่ในชั้นความสูงประมาณ 451 - 1,703 เมตร (จากระดับน้ำทะเลปานกลาง) ลักษณะพื้นที่ลาดเอียงมาทางทิศตะวันตกเฉียงใต้ มีภูเขาด้านทิศตะวันออกเฉียงเหนือ พื้นที่ส่วนใหญ่เป็นป่าไม้และภูเขา ประมาณร้อยละ 60 พื้นที่เพาะปลูกและที่อยู่อาศัยประมาณร้อยละ 40 ชุมชนเกาะกลุ่มกระจายโดยทั่วไปของพื้นที่ตำบล มีถนนเชื่อมโยงแต่ละหมู่บ้าน มีแม่น้ำแม่โก๋นไหลจากทางทิศตะวันออกเฉียงเหนือผ่านกลางตำบล พื้นที่การเกษตรอยู่โดยรอบที่อยู่อาศัย
ลักษณะภูมิอากาศ
ลักษณะภูมิอากาศของตำบลป่าไหน่ อยู่ในเขตที่ได้รับอิทธิพลจากลมมรสุมตะวันตกเฉียงใต้ และลมมรสุมตะวันตกเฉียงเหนือ ซึ่งทำให้ฝนตกชุกในเดือนพฤษภาคมถึงเดือนกันยายน และในเดือนพฤศจิกายนถึงเดือนกุมภาพันธ์มีอากาศหนาวเย็นและแห้งแล้ง
อาณาเขต
<mapframe latitude="19.4192" longitude="99.2144" zoom="13" lang="en" width="250" height="250" align="right"> { "type": "FeatureCollection", "features": [ {     "type": "Feature", "properties": {}, "geometry": { "type": "Polygon", "coordinates": [ [           [              -48.33984375,              31.728167146023935            ],            [              -48.33984375,              31.728167146023935            ],            [              -48.33984375,              31.728167146023935            ],            [              -48.33984375,              31.728167146023935            ]          ]        ]      }    }  ] }
หมู่บ้าน
ตำบลป่าไหน่แบ่งออกเป็น 10 หมู่บ้าน ดังนี้
จำนวนประชากร
ข้อมูลประชากรแยกเป็นหมู่บ้าน (ข้อมูลทะเบียนราษฎร์ประจำปี พ.ศ. 2563)
เศรษฐกิจ
พืชเศรษฐกิจ เช่น
กึ่งเขตร้อน
กึ่งเขตร้อน (subtropics) คือ เขตทางภูมิศาสตร์และภูมิอากาศซึ่งบอกได้คร่าว ๆ ว่าตั้งอยู่ระหว่างเส้นละติจูดเขตร้อน (ทรอปิกออฟแคนเซอร์และทรอปิกออฟแคปริคอร์น) และเส้นขนานที่ 38 ในซีกโลกเหนือและใต้ ภูมิอากาศแบบกึ่งเขตร้อนสามารถพบได้ในที่สูงในเขตร้อน เช่น ตลอดที่ราบสูงเม็กซิโกและในประเทศเวียดนามและประเทศไต้หวัน การจัดประเภทภูมิอากาศออกเป็นหกประเภทใช้คำดังกล่าวเพื่อช่วยนิยามหมวดอุณหภูมิและหยาดน้ำฟ้าต่าง ๆ ของโลก ในเขตอบอุ่น แปดเดือนแต่ละปีมีอุณหภูมิเฉลี่ยมากกว่าหรือเท่ากับ 10 °C (50.0 °F) โดยเดือนที่มีอุณหภูมิต่ำสุดมีอุณหภูมิระหว่าง 2 ถึง 13 °C (35.6 ถึง 55.4 °F)
พระราชพิธีพัชราภิเษกในสมเด็จพระราชินีนาถวิกตอเรีย
พระราชพิธีพัชราภิเษกในสมเด็จพระราชินีนาถวิกตอเรีย (Diamond Jubilee of Queen Victoria) จัดขึ้นในวันที่ 20 มิถุนายน พ.ศ. 2440 เพื่อเป็นการเฉลิมฉลองในวาระที่สมเด็จพระราชินีนาถวิกตอเรียครองสิริราชสมบัติครบปีที่ 60
พระราชพิธี
นายกรัฐมนตรีของอาณานิคมที่ปกครองตนเองต่าง ๆ พร้อมกับครอบครัวได้รับเชิญให้มาร่วมในงานฉลอง ในขบวนเสด็จที่สมเด็จพระราชินีนาถทรงเข้าร่วมประกอบด้วยกองทหารจากอาณานิคมและดินแดนในปกครองอังกฤษแต่ละแห่ง พร้อมกับทารที่ส่งมาจากเจ้าครองรัฐหรือหัวหน้าดินแดนของอินเดีย (ซึ่งขึ้นกับสมเด็จพระราชินีนาถวิกตอเรีย จักรพรรดินีแห่งอินเดีย) การเฉลิมฉลองพระราชพิธีพัชราภิเษกก็ได้เป็นโอกาสที่แสดงถึงความรักอันท่วมท้นอย่างมากต่อสมเด็จพระราชินีนาถในวัย 70 พรรษาเศษ ซึ่งในขณะนั้นได้ประทับอยู่บนรถเข็น การเฉลิมฉลองต่าง ๆ เกิดขึ้นพร้อมกับการอารักขาอย่างเข้มงวดมาก ซึ่งก็มาจากแผนการลอบปลงพระชนม์จากพวกชาตินิยมไอริชในครั้งพระราชพิธีกาญจนาภิเษกเมื่อ 10 ปีก่อน
ตลอดทั่วทั้งจักรวรรดิอังกฤษ การเฉลิมฉลองก็ยังดำเนินไปแม้ว่าจะไม่มีองค์พระประมุขมาปรากฏพระองค์จริงให้เห็น พร้อมกับขบวนพาเหรดและงานเลี้ยงฉลองต่าง ๆ ที่จัดขึ้นตามเมืองใหญ่หลายแห่งในประเทศออสเตรเลีย แคนาดา นิวซีแลนด์ แอฟริกาใต้ และดินแดนในปกครองต่าง ๆ ของประเทศอังกฤษ ในประเทศแคนาดาถนนหนทางประดับประดาอย่างสวยงามและเซอร์ วิลเฟรด ลอริเยร์ นายกรัฐมนตรีในขณะนั้นได้เดินทางไปหลาย ๆ แห่งของประเทศเพื่อร่วมงานเฉลิมฉลอง นอกจากนี้ยังได้มีการออกแสตมป์งานพระราชพิธีพัชราภิเษกที่มีพระบรมสาทิสลักษณ์ของสมเด็จพระราชินีนาถวิกตอเรียสององค์อยู่ด้านหน้าเมื่อวันที่ 19 มิถุนายน พ.ศ. 2440
จากหนังสือพระนิพนธ์ของพระเจ้าวรวงศ์เธอ พระองค์เจ้าวิภาวดีรังสิตเรื่องพระราชินีนาถวิกตอเรีย ได้กล่าวไว้ว่าในปีเดียวกับที่พระราชินีนาถวิกตอเรียทรงต้อนรับพระบาทสมเด็จพระจุลจอมเกล้าเจ้าอยู่หัว เป็นปีที่พระราชินีนาถทรงครองราชสมบัติครบ 60 ปี จึงโปรดเกล้าฯ ให้มีงานฉลองใหญ่และพระราชทานนามพระราชพิธีว่า Diamond Jubilee หรือ พัชราภิเษก
พระราชินีนาถทรงรู้สึกพระองค์ว่าพระชรามากแล้ว ด้วยมีพระชันษามากถึง 78 ปี จึงมิได้โปรดให้จัดงานมโหฬารเท่ากับพระราชพิธีฉลองเมื่อครองราชย์ครบ 50 ปี ที่เรียกว่า Golden Jubilee หรือ กาญจนาภิเษก ใน พ.ศ. 2430 ครั้งนี้พระราชินีไม่ได้เชิญเสด็จพระเจ้าแผ่นดินองค์ใดมาในงานพระราชพิธีเลย แม้แต่ไกเซอร์วิลเฮล์มที่ 2 แห่งเยอรมนี ผู้เป็นพระราชนัดดาพระองค์ใหญ่ก็มิได้เสด็จมา
ในกระบวนแห่พยุหยาตราครั้งนี้ พระราชินีนาถเสด็จไปในรถพระที่นั่งทองสำหรับพระราชพิธี เทียมด้วยม้าสีขาว 8 ม้า มีเจ้าหญิงแห่งเวลส์ พระราชสุณิสาประทับตรงกันข้าม ในขณะที่จักรพรรดินีเฟรเดอริคแห่งเยอรมนี พระราชธิดาพระองค์ใหญ่ประทับรถคันที่ 2 ในกระบวน เทียมด้วยม้าสีดำขลับ 4 ม้า แล้วก็มีรถเจ้านายฝ่ายในพระองค์อื่นตามเสด็จอีกเป็นกระบวนยาว พระราชโอรส พระราชนัดดา และพระญาติวงศ์ฝ่ายหน้าทรงม้าตามเสด็จไปในกระบวนทั้งสิ้น
เมื่อกระบวนแห่ไปถึงมหาวิหารเซนต์พอล พระราชินีนาถก็เสด็จลงจากรถพระที่นั่งเสด็จเข้าไปในโบสถ์เพื่อให้อาร์คบิชอปแห่งแคนเตอร์บรีกระทำพิธีทางศาสนาถวายโดยย่อ ทั้งนี้เพราะไม่สามารถจะประทับอยู่นานดังแต่ก่อนได้
อ้างอิง
​
วัตถุทางดาราศาสตร์
วัตถุทางดาราศาสตร์ (astronomical object) หรือ วัตถุท้องฟ้า (celestial object) หรือ เทห์ฟากฟ้า หรือ เทห์ฟ้า (celestial body) หมายถึงวัตถุทางดาราศาสตร์ เช่น ดาวฤกษ์ ดาวเคราะห์ ดาวหาง ดาวบริวาร ดาวเคราะห์แคระ ดาวเคราะห์น้อย สะเก็ดดาว ดาราจักร เนบิวลา หลุมดำ กระจุกดาว กระจุกดาราจักร ซูเปอร์โนวา ไฮเปอร์โนวา โนวา กระจุกดาราจักรยวดยิ่ง ดาวเคราะห์นอกระบบ ดาวนิวตรอน ซากซูเปอร์โนวา ดาวแคระน้ำตาล ดาวแคระดำเป็นต้น พจนานุกรมฉบับราชบัณฑิตยสถาน พ.ศ. 2542 ใช้คำว่า "เทห์ฟากฟ้า" หรือ "เทห์ฟ้า" แต่ในวงการดาราศาสตร์นิยมใช้คำว่า "วัตถุท้องฟ้า"
การเยือนประเทศจีนของนิกสัน พ.ศ. 2515
'''การเยือนสาธารณรัฐประชาชนจีนของริชาร์ด นิกสัน พ.ศ. 2515''' เป็นก้าวสำคัญในการฟื้นฟูความสัมพันธ์อย่างเป็นทางการระหว่างสหรัฐอเมริกากับสาธารณรัฐประชาชนจีน นับเป็นครั้งแรกที่ประธานาธิบดีสหรัฐเยือนสาธารณรัฐประชาชนจีน ซึ่งขณะนั้นสหรัฐอเมริกายังถือว่าจีนเป็นหนึ่งในศัตรู และการเยือนดังกล่าวยุติการแยกระหว่างสองฝ่ายนาน 25 ปี ประธานาธิบดีนิกสันและภรรยาของเขาแพทเดินไปตามส่วนหนึ่งของกำแพงเมืองจีน ริชาร์ด นิกสัน เคยกล่าวก่อนได้รับเลือกเป็นประธานาธิบดีถึงความต้องการความสัมพันธ์ที่ดีขึ้นกับสาธารณรัฐประชาชนจีน ซึ่งสหรัฐอเมริกามิได้ธำรงความสัมพันธ์ทางการทูต เพราะรับรองสาธารณรัฐจีนบนเกาะไต้หวันว่าเป็นรัฐบาลจีน ในการดำรงตำแหน่งสมัยแรก นิกสันและที่ปรึกษาด้านความมั่นคงแห่งชาติ เฮนรี คิสซินเจอร์ เริ่มส่งการทาบทามที่เปรยว่าต้องการความสัมพันธ์ที่อบอุ่นขึ้นไปรัฐบาลสาธารณรัฐประชาชนจีน หลังการทาบทามโดยทั้งสองประเทศ คิสซินเจอร์บินไปยังกรุงปักกิ่งในคณะผู้แทนทางทูตลับ ซึ่งเขาได้พบกับนายกรัฐมนตรีโจว เอินไหล วันที่ 15 มิถุนายน 2514 ประธานาธิบดีประกาศว่าเขาจะเยือนสาธารณรัฐประชาชนจีนในปีต่อมา
ตั้งแต่วันที่ 21 ถึง 28 กุมภาพันธ์ 2515 การเยือนดังกล่าวทำให้สาธารณชนอเมริกันมองภาพของประเทศจีนเป็นครั้งแรกในรอบกว่าสองทศวรรษ ตลอดสัปดาห์ ประธานาธิบดีและที่ปรึกษาอาวุโสเข้าร่วมในการอภิปรายสำคัญกับสาธารณรัฐประชาชนจีน รวมทั้งการพบปะกับประธานเหมา เจ๋อตุง ขณะที่สุภาพสตรีหมายเลขหนึ่ง แพต นิกสัน เดินทางไปชมโรงเรียน โรงงานและโรงพยาบาลในกรุงปักกิ่ง นครเซี่ยงไฮ้และหางโจว โดยมีคณะสื่ออเมริกันกลุ่มใหญ่ติดตามไปด้วย นิกสันเรียกการเยือนครั้งนี้ว่า "สัปดาห์ที่เปลี่ยนโลก"
ปีแสง
ปีแสง (อังกฤษ: light-year) คือ หน่วยของระยะทางในทางดาราศาสตร์ 1 ปีแสง เท่ากับระยะทางที่แสงเดินทางในเวลา 1 ปี จากอัตราเร็วแสงที่มีค่า 299,792,458 เมตร/วินาที ระยะทาง 1 ปีแสงจึงมีค่าประมาณ 9.4607 กิโลเมตร = 63,241.077 หน่วยดาราศาสตร์ = 0.30660 พาร์เซก เนื่องจากเอกภพมีขนาดมหึมา แสงจากวัตถุท้องฟ้าที่อยู่ไกลจึงใช้เวลาหลายปีกว่าจะเดินทางมาถึงเรา นั่นหมายความว่าเราเห็นอดีตของวัตถุนั้นอยู่ตลอดเวลา
ปีแสงใช้เพื่อวัดระยะทางระหว่างดาราจักร และไม่ใช่หน่วยวัดเวลา หนึ่งปีแสงมีค่าที่แน่นอนโดยใช้ตัวเลขปีจูเลียน (365.25 วัน) มาคำนวณซึ่งเป็นไปตามข้อกำหนดของสหพันธ์ดาราศาสตร์สากล คือ 9,460,730,472,580.8 กิโลเมตร
ฮามาโกะ โมริ
ฮามาโกะ โมริ (เกิด 18 กุมภาพันธ์ ค.ศ. 1930) หรือนามแฝงออนไลน์ เกมเมอร์แกรนด์มา (Gamer Grandma) เป็นยูทูเบอร์วิดีโอเกมและนักกีฬาอีสปอร์ตชาวญี่ปุ่น เธอเป็นที่รู้จักจากการที่เธอเล่นวิดีโอเกมและอีสปอร์ตมากว่า 4 ทศวรรษ ในเดือนพฤษภาคม ค.ศ. 2020 เธอได้รับการประกาศว่าเป็นยูทูเบอร์วิดีโอเกมที่อายุมากที่สุดในโลก โดยในขณะนั้นเธออายุได้ 90 ปี เธอได้รับความนิยมในโลกอินเทอร์เน็ตเนื่องจากสามารถเล่นเกมได้อย่างชำนาญแม้ว่าจะอายุมากแล้วก็ตาม
อาชีพด้านวิดีโอเกม
โมริเริ่มหัดเล่นวิดีโอเกมตั้งแต่ ค.ศ. 1981 (อายุ 51 ปี) หลังจากที่เธอเห็นลูกหลานของเธอเล่นวิดีโอเกมเป็นเวลาหลายชั่วโมง โดยเริ่มจากเครื่องคาสเซตวิชัน (Cassette Vision) ซึ่งเริ่มออกวางจำหน่ายในประเทศญี่ปุ่นตั้งแต่วันที่ 30 กรกฎาคม ค.ศ. 1981 หลังจากนั้นเธอจึงเปลี่ยนไปใช้เครื่องแฟมิคอม ก่อนที่ในช่วงทศวรรษ 1990 จึงเปลี่ยนมาใช้เพลย์สเตชัน
ในช่วงแรกโมริเล่นเกมตามลำพังคนเดียว ก่อนที่ใน ค.ศ. 2014 เธอได้เปิดช่องยูทูบ Gamer Grandma เพื่อติดต่อสื่อสารกับเกมเมอร์คนอื่น ๆ ทั่วโลก เนื้อหาวิดีโอของเธอเป็นภาษาญี่ปุ่น เธอโพสต์วิดีโอประมาณเดือนละสี่ครั้งและมียอดผู้เข้าชมต่อเดือนมากกว่าหนึ่งล้านครั้ง เธอยังไลฟ์สตรีมวิดีโอเกมอย่างเช่น คอลล์ออฟดิวตี 4: มอเดิร์นวอร์แฟร์ และ แกรนด์เทฟต์ออโต V ทางช่องยูทูบของเธอด้วย เธอเปิดเผยว่าเธอเล่นวิดีโอเกมโดยเฉลี่ยประมาณวันละสามชั่วโมงหรือมากกว่านั้น เกมที่เธอเล่นเป็นประจำได้แก่ ดิเอลเดอร์สครอลล์ส V: สกายริม, ซูเปอร์มาริโอบราเธอส์, ดราก้อนเควสต์, ไฟนอลแฟนตาซี, คอลล์ออฟดิวตี และแกรนด์เทฟต์ออโต V
นับจนถึงเดือนพฤษภาคม ค.ศ. 2020 เธอมีผู้ติดตามมากกว่า 250,000 คน และเพิ่มเป็นกว่า 300,000 ในเดือนถัดมา เธอได้รับการบันทึกลงในบันทึกสถิติโลกกินเนสส์ว่าเป็นยูทูเบอร์วิดีโอเกมที่มีอายุมากที่สุดในโลกเมื่อวันที่ 13 พฤษภาคม ค.ศ. 2020 ด้วยวัย 90 ปี
ชาโดว์แดนเซอร์: เดอะซีเครตออฟชิโนะบิ
ชาโดว์แดนเซอร์: เดอะซีเครตออฟชิโนะบิ (シャドー・ダンサー ザ・シークレット・オブ・シノビ; Shadow Dancer: The Secret of Shinobi) เป็นเกมแอ็คชันเลื่อนฉากด้านข้างที่ได้รับการผลิตโดยเซก้าสำหรับระบบเมกะไดร์ฟใน ค.ศ. 1990 เกมนี้ได้รับการเปิดตัวอีกครั้งผ่านทางการบริการดาวน์โหลด ดังเช่น เวอร์ชวลคอนโซลและสตีมของระบบวี และรวมอยู่ในเซก้าเจเนซิสคอลเลกชัน สำหรับระบบเพลย์สเตชัน 2 และเพลย์สเตชันพอร์เทเบิล แต่เกมนี้ได้ถูกละไว้ในเวอร์ชันระบบพาล (เซก้าเมกะไดร์ฟคอลเลกชัน)
เกมนี้เป็นภาคสองในซีรีส์ชิโนะบิที่ได้รับการเปิดตัวสำหรับระบบเมกะไดร์ฟต่อจากเดอะรีเวนจ์ออฟชิโนะบิ อย่างไรก็ตาม เกมนี้ก็ไม่ได้มีเนื้อหาที่ต่อเนื่องจากภาคก่อน หากแต่ค่อนไปในทางรีเมกจากเกมอาเขดชื่อชาโดว์แดนเซอร์ เช่นเดียวกับของเดิมในระบบอาเขด ที่ผู้เล่นสามารถควบคุมนินจา พร้อมกับสุนัขที่เป็นสหายร่วมศึกได้
รูปแบบการเล่น
ในขณะที่ระบบการลดจุดเมื่อถูกโจมตีของหนึ่งชีวิตจากสองระบบอาเขดได้รับการสงวนไว้ โดยจะมีโบนัสชีวิตจำนวนมากซ่อนอยู่ตลอดทั้งเกม เมื่อจบด่าน ผู้เล่นจะเข้าสู่โบนัสสเตจโดยเขาจะกระโดดลงมาจากอาคารและปาอาวุธใส่กองทัพนินจาฝ่ายศัตรู 50 คนที่กระโดดมาจากฝั่งตรงข้ามของเขา หลังจากสิ้นสุดโบนัสสเตจ ผู้เล่นจะได้รับจุดพลังหรือชีวิตพิเศษจำนวนหนึ่ง
มีสามระดับความยากที่สามารถตั้งค่าได้ในเกมนี้ โดยแต่ละระดับจะมีผลต่อตำแหน่งของศัตรูและจำนวนครั้งในการเล่นต่อของผู้เล่น ผู้เล่นยังสามารถเลือกที่จะปิดการใช้งานของดาวกระจาย โดยสามารถใช้ได้ในช่วงสู้กับบอส กับช่วงโบนัสสเตจเท่านั้น คะแนนโบนัสจะได้รับเมื่อชนะในแต่ละด่านรวมถึงการต่อสู้กับบอส (ยกเว้นด่านสุดท้าย) โดยขึ้นอยู่กับเวลาที่เหลืออยู่ของผู้เล่นในแต่ละด่านและพิจารณาว่าได้มีการใช้อาคมนินจุสึกวาดล้างหรือไม่ นอกจากนี้ ยังมีโบนัสที่ซ่อนอยู่ที่ผู้เล่นสามารถบรรลุได้เมื่อผ่านด่านหรือต่อสู้กับบอสภายใต้เงื่อนไขบางอย่าง
เนื้อเรื่องย่อ
ใน ค.ศ. 1997 กลุ่มวายร้ายที่ชื่อ "ยูเนียนลิซาร์ด" ได้บุกเข้ายึดนครนิวยอร์ก และแปรเปลี่ยนเมืองให้กลายเป็นซากปรักหักพังอย่างมาก มีเพียงไม่กี่คนที่รอดชีวิตจากการโจมตีของกลุ่มยูเนียนลิซาร์ดท่ามกลางความวุ่นวาย สมาชิกของพวกมันจึงได้เลือกที่จะจับบุคคลที่เหลือนี้ไว้เป็นเชลย นักรบนินจาผู้หนึ่ง พร้อมด้วยสุนัขผู้ซื่อสัตย์ของเขาซึ่งมีชื่อว่า ยะมะโตะ (大和) ได้โผล่ออกมาจากที่ซ่อนเพื่อต่อสู้กับอำนาจมืดของยูเนียนลิซาร์ด รวมถึงทำการช่วยเหลือเหล่าตัวประกัน ตัวตนของตัวละครเอก ยังคงมีความคลุมเครือในช่วงเปิดเกม โดยเป็นผู้ใช้พลังอาคมกวาดล้างหลากรูปแบบ ซึ่งในคู่มือเกมภาษาญี่ปุ่นได้ระบุชื่อของเขาคือ ฮายาเตะ (疾風) ซึ่งเป็นบุตรชายของโจ มุซะชิ จากซีรีส์ชิโนะบิในภาคก่อน ในขณะที่คู่มือเกมเวอร์ชันภาษาอังกฤษได้ระบุว่าเป็นโจ มุซะชิ ที่เกษียณตัวออกมา นอกจากนี้ ชื่อของบอสแต่ละตัวยังต่างกันในแต่ละเวอร์ชัน
เกมนี้มีทั้งหมดห้าด่านใหญ่ ในแต่ละสี่ด่านแรกจะประกอบด้วยสามด่านย่อย โดยในด่านย่อยที่สามจะเป็นการเผชิญหน้ากับบอสประจำด่าน ในขณะด่านที่ห้าจะมีเพียงหนึ่งด่านย่อยที่เป็นห้าห้องซึ่งนำไปสู่ห้องของบอสสุดท้ายที่ซ่อนอยู่ ซึ่งมีด่านดังต่อไปนี้:
การตอบรับ
ชาโดว์แดนเซอร์: เดอะซีเครตออฟชิโนะบิ ได้รับการตอบรับในทางที่ดี นิตยสารเมกะ ได้จัดให้เกมนี้อยู่ในอันดับที่ 33 ของสุดยอดเกมเมกะไดร์ฟตลอดกาล ใน ค.ศ. 2008 บล็อกจอยสติค ได้กล่าวถึงเดอะซีเครตออฟชิโนะบิ ว่า "มีการเปิดตัวที่น่ายำเกรงที่สุด" ในแฟรนไชส์ชิโนะบิ ที่มีอยู่ทั้งหมด และเพิ่มเติมถึงเกมว่า "เป็นการแสดงถึงสิ่งที่มีมากกว่าการเป็นนินจาสะกดรอยไปตามเมืองที่เป็นผืนทราย นั่นคือสุนัขนินจา" ตามคำวิจารณ์ของเวอร์ชวลคอนโซลโดยเว็บนินเทนโดไลฟ์ใน ค.ศ. 2012 ได้กล่าวว่า "ขอแนะนำให้แก่บรรดาเหล่าแฟนเกมนินจาทั้งหมด"
สมพงษ์ อมรวิวัฒน์
สมพงษ์ อมรวิวัฒน์ มีชื่อเล่นว่า จ๊อด (เกิด 3 กรกฎาคม พ.ศ. 2484) ที่ปรึกษาคณะกรรมการยุทธศาสตร์และทิศทางการเมือง พรรคเพื่อไทย, สมาชิกสภาผู้แทนราษฎรแบบบัญชีรายชื่อพรรคเพื่อไทย, อดีตสมาชิกสภาผู้แทนราษฎรจังหวัดเชียงใหม่ เขต 5 อดีตหัวหน้าพรรคเพื่อไทย อดีตสมาชิกสภาผู้แทนราษฎร จังหวัดชลบุรี เขต1 และอดีตผู้นำฝ่ายค้านในสภาผู้แทนราษฎร อดีตหัวหน้าพรรคเพื่อธรรม อดีตรองนายกรัฐมนตรี อดีตรัฐมนตรีหลายกระทรวง อดีตสมาชิกสภาผู้แทนราษฎร ระบบสัดส่วน สังกัดพรรคพลังประชาชน อดีตรองหัวหน้าพรรคสามัคคีธรรม และอดีตแกนนำกลุ่ม 16
ประวัติ
สมพงษ์ อมรวิวัฒน์ เกิดเมื่อวันที่ 3 กรกฎาคม พ.ศ. 2484 เป็นน้องชายของพลตำรวจเอก สวัสดิ์ อมรวิวัฒน์ อดีตอธิบดีกรมตำรวจ สมพงษ์สำเร็จการศึกษาระดับประถมศึกษาและมัธยมศึกษาจากโรงเรียนอำนวยศิลป์ จบปริญญาตรีทางด้านบริหารธุรกิจ ที่ Curry College, Milton, Massachusetts, U.S. และจบปริญญาโท คณะรัฐศาสตร์ สาขาการเมืองและการปกครอง จาก มหาวิทยาลัยเชียงใหม่
เมื่อวันที่ 2 ธันวาคม พ.ศ. 2551 ศาลรัฐธรรมนูญมีมติให้ยุบพรรคพลังประชาชน และตัดสิทธิ์ทางการเมืองของคณะกรรมการบริหารพรรคคนละ 5 ปี จึงทำให้ นายสมพงษ์ อมรวิวัฒน์ รองนายกรัฐมนตรี และรัฐมนตรีว่าการกระทรวงการต่างประเทศ ซึ่งมีตำแหน่งเป็นรองหัวหน้าพรรคพลังประชาชน ต้องพ้นจากตำแหน่ง และถูกตัดสิทธิ์ทางการเมือง 5 ปี เช่นเดียวกับคณะกรรมการบริหารพรรคพลังประชาชนคนอื่นอีก 36 คน
อีกด้านหนึ่งสมพงษ์ อมรวิวัฒน์ ใช้เวลาในระหว่างถูกตัดสิทธิ์ทางการเมือง (พ.ศ. 2553) เข้ารับการศึกษาหลักสูตรผู้บริหารระดับสูง ของสถาบันวิทยาการตลาดทุน ตลาดหลักทรัพย์แห่งประเทศไทย ในรุ่นที่ 11 และเป็นรุ่นเดียวกันกับนักการเมืองชื่อดังอีกหลายคน อาทิ วราเทพ รัตนากร สรอรรถ กลิ่นประทุม ประจวบ ไชยสาส์น นริศรา ชวาลตันพิพัทธ์ ระนองรักษ์ สุวรรณฉวี บุรณัชย์ สมุทรักษ์ ฯลฯ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 12 แต่การเลือกตั้งครั้งนั้นเป็นโมฆะ ต่อมาในปี พ.ศ. 2561 นายสมพงษ์ ได้ย้ายไปร่วมงานกับพรรคเพื่อธรรม และได้รับเลือกให้ดำรงตำแหน่งหัวหน้าพรรค กระทั่งในเดือนพฤศจิกายน เขาจึงได้ลาออกจากการเป็นสมาชิกพรรคดังกล่าว เพื่อลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 โดยเขาลงสมัครในเขตเลือกตั้งที่ 5 จังหวัดเชียงใหม่ ในนาม พรรคเพื่อไทย และได้รับเลือกตั้ง
ไทยเวียดเจ็ทแอร์
บริษัท ไทย เวียตเจ็ท แอร์ จอยท์ สต็อค จำกัด (VZ) หรือ สายการบินไทยเวียตเจ็ทแอร์ เป็นสายการบินต้นทุนต่ำในเครือเวียดเจ็ทแอร์ จากประเทศเวียดนาม โดยได้รับใบอนุญาตจากรัฐมนตรีกระทรวงการคลังแห่งประเทศเวียดนาม ในเดือนพฤศจิกายน พ.ศ. 2550 ไทยเวียตเจ็ทแอร์เป็นสายการบินสัญชาติไทยโดยนิตินัย เริ่มให้บริการทำการบินเที่ยวบินแรกในประเทศไทย เมื่อวันที่ 10 กุมภาพันธ์ พ.ศ. 2556 ในเส้นทาง กรุงเทพ-สุวรรณภูมิ สู่ เชียงใหม่ โดยไทยเวียตเจ็ทแอร์ เป็นสายการบินต้นทุนต่ำลำดับที่ 4 ของประเทศไทยที่ให้บริการเที่ยวบินเชิงพาณิชย์ ครอบคลุมเส้นทางบินภายในประเทศทั่วภูมิภาค
สมพงษ์ อมรวิวัฒน์
ประวัติ
ในการประชุมสภาผู้แทนราษฎรชุดปัจจุบัน เขาได้รับการเสนอชื่อให้เป็นประธานสภาผู้แทนราษฎร ผลปรากฏว่า ชวน หลีกภัย ส.ส.บัญชีรายชื่อ พรรคประชาธิปัตย์ ได้รับเลือกให้ดำรงตำแหน่งประธานสภาผู้แทนราษฎร ด้วยคะแนนเสียง 258 เสียง เอาชนะ สมพงษ์ อมรวิวัฒน์ ที่ได้รับคะแนนเสียง 235 เสียง มีผู้งดออกเสียง 1 เสียง และในการแถลงนโยบายของรัฐบาลเมื่อวันที่ 22 กรกฎาคม พ.ศ. 2562 พรรคฝ่ายค้านซึ่งมีจำนวนสมาชิกสภาผู้แทนราษฎรมากที่สุดคือพรรคเพื่อไทย สมพงษ์ในฐานะหัวหน้าพรรค จึงได้เป็นผู้นำฝ่ายค้านในสภาผู้แทนราษฎร และพ้นจากตำแหน่งในเดือนตุลาคม พ.ศ. 2564 เนื่องจากเขาลาออกจากหัวหน้าพรรคเพื่อไทย
ไทยเวียดเจ็ทแอร์
ฝูงบินในปัจจุบัน
ในเดือนเมษายน พ.ศ. 2564 สายการบินไทยเวียดเจ็ทแอร์ มีเครื่องบินแบบ แอร์บัสเอ 320-200 จำนวน 10 ลำ อายุเฉลี่ยของเครื่องบินอยู่ที่ 8 ปี 6 เดือน เครืองบินแบบ แอร์บัสเอ 320-200 นี้สามารถรองรับผู้โดยสารได้เที่ยวบินละ 180 ที่นั่ง (ชั้นประหยัด) แต่เนื่องด้วยสายการบิน ไทยเวียดเจ็ทแอร์ ให้บริการผู้โดยสารด้วยเที่ยวบินแบบไปกลับต่อวันตกอยู่ที่วันละประมาณ 30 เที่ยวบินต่อวัน จึงอาจมีเครื่องบินบางส่วนที่เป็นเครื่องที่อยู่ระหว่างการตกแต่งตัวเครื่องภายนอก หรือเป็นทะเบียนของเวียดนามที่ขึ้นต้นด้วย VN ไม่ใช่ HS มาให้บริการผู้โดยสารบ้างเป็นครั้งคราว แต่เครื่องทุกลำของสายการบินที่นำมาให้บริการ ได้รับการตรวจสอบมาตรฐานจากช่างผู้ชำนาญการโดยละเอียดเรียบร้อยแล้วก่อนนำมาให้บริการทำการบินแก่ผู้โดยสาร
สายการบินไทยเวียตเจ็ทรับมอบเครื่องบินแบบแอร์บัส A321-200 ทะเบียน “HS-VKR” ซึ่งเป็นเครื่องบินลำที่ 16 สู่ฝูงบิน ปัจจุบันสายการบินฯ มีเครื่องบินในฝูงบินทั้งสิ้น 16 ลำ ประกอบไปด้วย เครื่องบินแบบแอร์บัส A320-200 จำนวน 10 ลำ และเครื่องบินแบบแอร์บัส A321-200 จำนวน 6 ลำ
สมพงษ์ อมรวิวัฒน์
ประวัติ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้สมัครรับเลือกตั้งในระบบบัญชีรายชื่อ พรรคเพื่อไทย ลำดับที่ 2
อัครมุขมณฑลปารีส
อัครมุขมณฑลปารีส (Archidiocèse de Paris) เป็นหนึ่งในอัครมุขมณฑลทั้ง 23 แห่งของคริสตจักรโรมันคาทอลิกในประเทศฝรั่งเศส ตั้งอยู่ที่กรุงปารีส
บรั่นดี (วงดนตรี)
บรั่นดี เป็นวงดนตรียุคแรก ๆ ของ อาร์เอส ที่ออกมาในแนวสตริงคอมโบเมื่อปี พ.ศ. 2526 โดยมีสมาชิกแกนหลักได้แก่ อ๊อด โอภาส ทศพร (คีย์บอร์ด,ร้องนำ) และรับหน้าที่แต่งเพลงเกือบทั้งหมดของวง
ประวัติ
บรั่นดีเกิดจากการรวมตัวกันของเด็กหนุ่ม 8 คนได้แก่ โอภาส,มนตรี,สายยนต์,ชาตรี,สุธี,จาตุรงค์,ประเสริฐ และ อนันต์ ซึ่งรวมตัวกันเพื่อออกแสดงตามผับตามบาร์และลีลาการแสดงของพวกเขาก็ได้ไปสะดุดตาแมวมองของ อาร์เอส ซาวด์ หรือ อาร์เอส ในปัจจุบันซึ่งแมวมองได้ชักชวนให้ทางวง เข้าไปเซ็นสัญญากับอาร์เอสโดยชื่อบรั่นดีนี้ มนตรี พันธุรักษ์ มือกลองของวงซึ่งเป็นน้องชายของ วินัย พันธุรักษ์ (อดีตสมาชิกของวง ดิ อิมพอสซิเบิล) เป็นคนตั้ง
อัครมุขมณฑลปารีส
ปัจจุบันอัครมุขมณฑลปารีสมีพื้นที่ 105.4 ตารางกิโลเมตร แบ่งออกเป็น 116 เขตแพริช มีอาสนวิหารน็อทร์-ดามแห่งปารีสเป็นอาสนวิหารประจำอัครมุขมณฑล อัครมุขนายกองค์ปัจจุบันคือพระคาร์ดินัลอ็องเดร แว็ง-ทรัว ซึ่งดำรงตำแหน่งมาตั้งแต่วันที่ 11 กุมภาพันธ์ ค.ศ. 2005
บรั่นดี (วงดนตรี)
ประวัติ
วงบรั่นดีมีผลงานกับทางอาร์เอสทั้งสิ้น 4 ชุดซึ่งผลงานชุดแรกของทางวงคืออัลบั้ม ดั่งนกเจ็บ ที่ออกวางแผงเมื่อ พ.ศ. 2526 มีเพลงดั่งนกเจ็บจากปลายปากกาของ อีส อารีย์ เป็นเพลงเอกในอัลบั้มต่อมาใน พ.ศ. 2527 ทางวงบรั่นดีออกอัลบั้มชุดที่ 2 ในชื่ออัลบั้มว่า หายใจเป็นเธอ จากนั้นทางวงออกอัลบั้มชุดที่ 3 คือ รอเธอ ใน พ.ศ. 2528 มีเพลงรอเธอจากปลายปากกาของอ๊อด โอภาสที่ได้นำทำนองเพลงของพม่ามาดัดแปลงและเพลง หวงรัก เพลงเก่าของ วงดนตรีสุนทราภรณ์ เป็นเพลงเอกในอัลบั้ม
อัครมุขมณฑลปารีส
ปริมุขมณฑล
อัครมุขมณฑลปารีสมีปริมุขมณฑลในสังกัด 7 มุขมณฑลได้แก่
บรั่นดี (วงดนตรี)
ประวัติ
ใน พ.ศ. 2529 ทางวงได้ออกอัลบั้มชุดที่ 4 และเป็นชุดสุดท้ายคืออัลบั้ม เส้นทางรัก หลังจากนั้นทางวงก็หมดสัญญาและไม่ต่อสัญญากับทางค่ายอาร์เอสยกเว้นอ๊อด โอภาสที่ทางค่ายแยกออกมาให้ทำอัลบั้มเดี่ยวคืออัลบั้ม วันใหม่ ใน พ.ศ. 2530
อัลบั้ม
(2526) – ดั่งนกเจ็บ (2527) – หายใจเป็นเธอ (2528) – รอเธอ
(2529) – เส้นทางรัก
กิโลเมตร
เทียบกับหน่วยวัดอื่น
1 กิโลเมตร มีค่า
พิศณุ นิลกลัด
พิศณุ นิลกลัด (ชื่อเล่น: ณุ นามปากกา: เตยหอม) พิธีกรประจำรายการ ข่าวนอกลู่ ทางสถานีโทรทัศน์ไทยทีวีสีช่อง 3, อดีตผู้ประกาศข่าว สถานีโทรทัศน์สีกองทัพบกช่อง 7, อดีตพิธีกรรายการโทรทัศน์ สะเก็ดข่าว และ คอข่าว, อดีตพิธีกรรายการฟ้ามีตา, อดีตผู้บรรยายการแข่งขันกีฬา ทางช่อง 7 สี และทรูวิชันส์, คอลัมนิสต์ที่มีชื่อเสียงในเครือสยามสปอร์ตซินดิเคท ต่อมาในปี พ.ศ. 2556 พิศณุย้ายออกจากช่อง 7ไปยังช่อง 3 โดยเข้าเป็นพิธีกร ประจำรายการข่าวนอกลู่
ประวัติ
พิศณุ เกิดเมื่อวันที่ 16 มกราคม พ.ศ. 2497 อำเภอชะอำ จังหวัดเพชรบุรี จบการศึกษาระดับประถมจากโรงเรียนอรุณประดิษฐ ชั้นมัธยมศึกษาจากโรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร ปริญญาตรี รัฐศาสตรบัณฑิต จากจุฬาลงกรณ์มหาวิทยาลัย เข้าสู่แวดวงสื่อมวลชนครั้งแรก โดยเป็นคอลัมนิสต์ และนักข่าวในหนังสือพิมพ์สยามกีฬารายวัน ทำข่าวกีฬาหลายประเภท เช่น มวยไทย, มวยสากล, ฟุตบอล และกอล์ฟ ด้วยความชื่นชอบกีฬามาตั้งแต่เด็ก
จากนั้นจึงเข้าสู่แวดวงสื่อมวลชนสายการเมือง และเป็นบรรณาธิการข่าวกีฬา หนังสือพิมพ์สยามรัฐ ในปี พ.ศ. 2520 จากนั้นจึงย้ายไปสังกัดช่อง 7 สี โดยเป็นทั้งบรรณาธิการข่าวการเมือง, ข่าวกีฬา, ผู้ประกาศข่าว และผู้บรรยายกีฬาด้วย มาจนถึงปัจจุบัน โดยพิศณุมีความสามารถบรรยายกีฬาได้หลายประเภท เช่น มวยสากล เทนนิส รวมทั้งเป็นผู้บรรยายกอล์ฟเป็นคนแรกๆ ในประเทศไทย พิธีกรรายการกอล์ฟ กูรู, คอข่าว, ฟ้ามีตา
ตั้งแต่ 1 มกราคม พ.ศ. 2556 พิศณุย้ายไปอยู่ร่วมกับครอบครัวข่าว 3 ในสังกัดฝ่ายข่าว สถานีวิทยุโทรทัศน์ไทยทีวีสีช่อง 3 โดยเป็นพิธีกรข่าวในรายการข่าวนอกลู่ ซึ่งออกอากาศทุกวันจันทร์ถึงวันพฤหัสบดี หลังข่าวในพระราชสำนักและรายการรวมเล่าข่าวสนุก ทุกวันหยุดนักขัตฤกษ์ พร้อมทั้งนำรายการของ บจก.สปอร์ตทิปส์ ที่เคยออกอากาศทางช่อง 7 สีคือ สปอร์ตกูรู และเสน่ห์กีฬา มาออกอากาศทางไทยทีวีสีช่อง 3